**Zámer národného projektu**

**Názov národného projektu:**

***„Posilnenie kapacít zdravotníckeho systému v SR a ochrana verejného zdravia v súvislosti s pandémiou spôsobenou vírusom SARS-COV-2 a ochorením COVID-19“- I.***

1. Zdôvodnite čo najpodrobnejšie prečo nemôže byť projekt realizovaný prostredníctvom výzvy na predkladanie žiadostí o NFP?

*(napr. porovnanie s realizáciou prostredníctvom dopytovo orientovaného projektu vzhľadom na efektívnejší spôsob napĺňania cieľov OP, efektívnejšie a hospodárnejšie využitie finančných prostriedkov)*

Vypuknutie nákazy koronavírusom predstavovalo silný tlak na celý zdravotnícky systém, ktorý nebol na túto epidémiu pripravený a dostatočne materiálno-technicky vybavený. Trh so špeciálnymi prístrojmi, ktoré boli potrebné na invazívnu zdravotnú starostlivosť najviac postihnutých covidových pacientov bol celosvetovo výrazne poddimenzovaný a nepokrýval požiadavky zdravotníckych zariadení. V danom čase bolo zrejmé, že prípadné individuálne obstarávanie špeciálnych prístrojov bude neúspešné resp. neprimerane finančne náročné. Z hľadiska hospodárnosti sa v posledných rokoch ukazuje, že centrálny nákup väčšieho množstva jedného druhu tovaru je efektívnejší nástroj pri dosahovaní hospodárnosti verejných výdavkov. Aby otrasy na strane ponuky vybraných komodít mali čo najmenší dopad na poskytovanie zdravotnej starostlivosti, Ministerstvo zdravotníctva SR zabezpečilo centrálny nákup špeciálneho zdravotníckeho vybavenia pre invazívnu liečbu ochorenia COVID-19, ktoré bolo následne umiestnené do zariadení ústavnej zdravotnej starostlivosti. Na zariadenia ústavnej zdravotnej starostlivosti bol v prvých mesiacoch vypuknutia pandémie vyvíjaný nesmierny tlak na zabezpečenie adekvátnej zdravotnej starostlivosti a činnosť týchto zariadení sa musela sústrediť na zvládnutie tohto náporu. Menšie subjekty v zdravotníckom systéme nedisponujú odbornými skúsenosťami a ani kapacitami s implementáciou projektov spolufinancovaných zo štrukturálnych fondov a je pre nich administratívne, technicky a finančne náročné pripravovať žiadosti o nenávratný finančný príspevok.

1. Príslušnosť národného projektu k relevantnej časti operačného programu

|  |  |
| --- | --- |
| Prioritná os | 2 – Ľahší prístup k efektívnym a kvalitnejším verejným službám |
| Investičná priorita | 2.1 - Investície do zdravotníckej a sociálnej infraštruktúry, ktoré prispievajú k celoštátnemu, regionálnemu a miestnemu rozvoju, znižujú nerovnosť z hľadiska zdravotného postavenia, podporujú sociálne začleňovanie prostredníctvom lepšieho prístupu k sociálnym, kultúrnym a rekreačným službám a prechod z inštitucionálnych služieb na komunitné |
| Špecifický cieľ | 2.1.4 – Posilnenie kapacít v zdravotníckom systéme a ochrana verejného zdravia ako reakcia na pandémiu COVID-19 |
| Miesto realizácie projektu (na úrovni kraja) | Celé územie SR, vrátane Bratislavského kraja |
| Identifikácia hlavných cieľových skupín (ak relevantné) | Obyvatelia SR |

1. Prijímateľ[[1]](#footnote-1) národného projektu

|  |  |
| --- | --- |
| Dôvod určenia prijímateľa národného projektu[[2]](#footnote-2)  | Prijímateľom národného projektu (ďalej NP) bude **Ministerstvo zdravotníctva SR (ďalej MZ SR)** ako ústredný orgán štátnej správy pre zdravotnú starostlivosť, ochranu zdravia, verejné zdravotné poistenie, ďalšie vzdelávanie zdravotníckych pracovníkov a ďalšie relevantné oblasti súvisiace s problematikou zdravotníctva a verejného zdravia. MZ SR riadi celoštátne programy zamerané na ochranu, zachovanie a podporu verejného zdravia. Určenie prijímateľa priamo vyplýva zo zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. |
| Má prijímateľ osobitné, jedinečné kompetencie na implementáciu aktivít národného projektu priamo zo zákona, osobitných právnych predpisov, resp. je uvedený priamo v príslušnom operačnom programe?  | MZ SR je v zmysle kompetencie určenej v § 45 ods. 1 písm. e) zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, jediným možným prijímateľom národného projektu.MZ SR v rámci organizačnej štruktúry má vytvorený odbor implementácie národných projektov a národných politík, ktorý plní úlohy súvisiace s technickou realizáciou národných projektov alebo iných projektov spolufinancovaných zo zdrojov Európskej únie alebo iných zdrojov. Taktiež osobitné a jedinečné kompetencie na implementáciu aktivít projektu vychádzajú priamo z Integrovaného regionálneho operačného programu, Prioritná os 2 a špecifického cieľa 2.1.4 |
| Obchodné meno/názov (aj názov sekcie ak relevantné) | Ministerstvo zdravotníctva Slovenskej republiky |
| Sídlo | Limbová 2, 837 52 Bratislava  |
| IČO | 00165565 |

1. Partner, ktorý sa bude zúčastňovať realizácie národného projektu (ak relevantné)

|  |  |
| --- | --- |
| Zdôvodnenie potreby partnera národného projektu (ak relevantné)[[3]](#footnote-3) | **Úrad verejného zdravotníctva Slovenskej republiky** (ďalej ÚVZ SR) bol vybratý na základe odborných činností, ktoré zabezpečuje v súlade s § 6 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Prioritne sú to činnosti a aktivity pri prijímaní a realizovaní protiepidemických opatrení a laboratórnej techniky. Zariadenia verejného zdravotníctva sú jednou z nosných zložiek pri riešení a eliminácii epidémií a pandémií infekčných ochorení. ÚVZ SR je špecializovaným pracoviskom v oblasti ochrany, podpory a rozvoja verejného zdravia v SR. ÚVZ SR je expertíznym pracoviskom s laboratórnym vybavením na nadštandardnej úrovni v oblasti kontroly rizík životného a pracovného prostredia, pri identifikácii závažných prenosných ochorení. Pod gestorstvom ÚVZ SR bude oprávnený užívateľ taktiež Štátny veterinárny a potravinový ústav, ktorý rozbehol rutinnú diagnostiku na testovanie prítomnosti vírusu SARS-COV-2 v potravinách. |
| Kritériá pre výber partnera [[4]](#footnote-4) | ÚVZ SR a regionálne úrady verejného zdravotníctva vykonávajú primárne činností a aktivity súvisiace s protiepidemiologickými opatreniami, ktoré ÚVZ SR odborne a metodicky riadi, usmerňuje a kontroluje výkon štátnej správy v oblasti verejného zdravotníctva uskutočňovaný regionálnymi úradmi verejného zdravotníctva  |
| Má partner monopolné postavenie na implementáciu týchto aktivít? (áno/nie) Ak áno, na akom základe? | Áno, kompetencie a pôsobnosť úradov na úseku ochrany, podpory a rozvoja verejného zdravia ustanovuje [§ 5 až § 7 zákona č. 355/2007 Z. z.](https://www.bezpecnostvpraxi.sk/form/goto.ashx?t=27&p=3434860-3435072&f=3) |
| Obchodné meno/názov | Úrad verejného zdravotníctva SR  |
| Sídlo | Trnavská cesta 52, 826 45 Bratislava  |
| IČO | 00607223 |

|  |  |
| --- | --- |
| Zdôvodnenie potreby partnera národného projektu (ak relevantné) | **Špecializovaný liečebný ústav Marína š. p**. je odborné kúpeľné zariadenie, ktoré poskytuje komplexnú rehabilitačnú starostlivosť. V prípade nedostatočných lôžkových kapacít, pri reprofilizácii lôžok ústavných zariadení kúpeľné zariadenie vie poskytnúť svoje lôžkové kapacity v prípade potreby. |
| Kritériá pre výber partnera  | Partner bol vybraný na základe kritérií vyplývajúcich zo zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v zmysle § 7 ods. 4 písm. f) |
| Má partner monopolné postavenie na implementáciu týchto aktivít? (áno/nie) Ak áno, na akom základe? | Organizácia je v správe Ministerstva zdravotníctva SR a je pripravená v prípade prudkého nárastu covidových pacientov a obsadenosti covidových lôžok poskytnúť súčasný lôžkový fond pre účely liečby resp. doliečovania pacientov s diagnózou COVID-19. Z akútnej zdravotnej starostlivosti budú premiestnení pacienti s dôrazom na osoby žijúce v komunitných zariadeniach za účelom ich doliečenia a zabránenia ďalšieho jej šírenia pri návrate späť do komunity ako napr. do zariadení sociálnych služieb. |
| Obchodné meno/názov | Špecializovaný liečebný ústav Marína š. p. |
| Sídlo | Ul. Sládkovičova 311/3, 962 37 Kováčová |
| IČO | 00165476 |

|  |  |
| --- | --- |
| Zdôvodnenie potreby partnera národného projektu (ak relevantné) | **SLOVTHERMAE, Kúpele Diamant Dudince, š. p.** je liečebný ústav, ktorý sa zameriava na ústavnú a ambulantnú kúpeľnú zdravotnú starostlivosť. V prípade nedostatočných lôžkových kapacít, pri reprofilizácii lôžok ústavných zariadení kúpeľné zariadenie vie poskytnúť svoje lôžkové kapacity v prípade potreby. |
| Kritériá pre výber partnera  | Partner bol vybraný na základe kritérií vyplývajúcich zo zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v zmysle § 7 ods. 4 písm. f) |
| Má partner monopolné postavenie na implementáciu týchto aktivít? (áno/nie) Ak áno, na akom základe? | Organizácia je v správe Ministerstva zdravotníctva SR a je pripravená v prípade prudkého nárastu covidových pacientov a obsadenosti covidových lôžok poskytnúť súčasný lôžkový fond pre účely liečby resp. doliečovania pacientov s diagnózou COVID-19. Z akútnej zdravotnej starostlivosti budú premiestnení pacienti s dôrazom na osoby žijúce v komunitných zariadeniach za účelom ich doliečenia a zabránenia ďalšieho jej šírenia pri návrate späť do komunity ako napr. do zariadení sociálnych služieb. |
| Obchodné meno/názov | SLOVTHERMAE, Kúpele Diamant Dudince, š. p. |
| Sídlo | Kúpeľná 107, 962 71 Dudince |
| IČO | 00165506 |

*V prípade viacerých partnerov, doplňte údaje za každého partnera.*

1. Predpokladaný časový rámec

Dátumy v tabuľke nižšie nie sú záväzné, ale predstavujú vhodný a žiadúci časový rámec
pre zabezpečenie procesov, vedúcich k realizácii národného projektu.

|  |  |
| --- | --- |
| Dátum vyhlásenia vyzvania vo formáte Mesiac/Rok | *9/2020* |
| Uveďte plánovaný štvrťrok podpísania zmluvy o NFP s prijímateľom  | *IV/2020* |
| Uveďte plánovaný štvrťrok spustenia realizácie projektu  | *IV/2020* |
| Predpokladaná doba realizácie projektu v mesiacoch  | *18 mesiacov*  |

1. Finančný rámec

|  |  |
| --- | --- |
| Alokácia na vyzvanie (zdroj EÚ a ŠR) | 17 300 000 EUR  |
| Celkové oprávnené výdavky projektu | 17 300 000 EUR |
| Vlastné zdroje prijímateľa | *0,00 EUR* |

1. Východiskový stav
	1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:
* Investičná iniciatíva plus (CRII+)
* Strategický rámec starostlivosti o zdravie pre roky 2014 – 2030
* Národná stratégia manažmentu bezpečnostných rizík Slovenskej republiky
* Integrovaný regionálny operačný program 2014 - 2020
	1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):
* Uznesenie vlády SR č. 257/2020 zo dňa 28.04.2020, ktorým bol schválený materiál “Návrh opatrení financovaných z operačných programov európskych štrukturálnych a investičných fondov na boj s pandémiou COVID-19 a odstraňovanie a zmiernenie jej dôsledkov“.
* COVID-19 na Slovensku: Analýza/prehľad aktuálnej situácie k 8.4.2020 (Úrad verejného zdravotníctva SR):

<http://www.uvzsr.sk/index.php?option=com_content&view=article&id=4195:covid-19-na-slovensku-analyzaprehad-aktualnej-situacie-kn842020&catid=250:koronavirus-2019-ncov&Itemid=153>

* Predikcia šírenia COVID-19 v SR, (Inštitút zdravotnej politiky MZ SR):

materiál je prílohou zámeru NP

* Koronavírus SARS-CoV-2 očami vedcov z Virologického ústavu Biomedicínskeho centra SAV (Slovenská akadémia vied)“:

<https://www.sav.sk/index.php?lang=sk&doc=services-news&source_no=20&news_no=8736>

* Analýza opatrení vo svete (Ministerstvo zahraničných vecí SR):

<https://www.mzv.sk/documents/10182/4120921/200416-Analyza-opatreni-boja-proti-ochoreniu-COVID-19-zo-zahranicia/bbc540ca-9bce-4de7-8c52-0f62846d7737>

* 1. Uveďte, na ktoré z ukončených a prebiehajúcich národných projektov[[5]](#footnote-5) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak relevantné): -
	2. Popíšte problémové a prioritné oblasti, ktoré rieši zámer národného projektu. (Zoznam známych problémov, ktoré vyplývajú zo súčasného stavu a je potrebné ich riešiť):

Po vypuknutí celosvetovej pandémie spôsobenej vírusom SARS-CoV-2 (ďalej aj ako „koronavírus“), ktorý spôsobuje ochorenie COVID-19, bola v Slovenskej republike vyhlásená od 12. marca 2020 mimoriadna situácia a od 16. marca 2020 bol vyhlásený núdzový stav. Na pandémiu reagovala Európska komisia prijímaním opatrení na zmiernenie hospodárskych dopadov pandémie nového koronavírusu. Cieľom pomôcť členským štátom prekonať hospodárske následky pandémie nového koronavírusu rýchlejším a flexibilnejším využitím existujúcich zdrojov z Európskych štrukturálnych a investičných fondov.

Celospoločenské opatrenia prijímané vládou SR mali za cieľ spomalenie a zamedzenie šírenia vírusu a vytvoriť také podmienky v zdravotníckom systéme, aby nedošlo k jeho preťaženiu resp. zlyhaniu s tragickými následkami.

Národný projekt bude prioritné riešiť podporu zdravotníckeho systému, financovanie opatrení v oblasti prevencie, diagnostiky, liečby a doliečovanie pacientov s diagnózou COVID-19, s  dôrazom na materiálno-technické vybavenie zdravotníckych a laboratórnych zariadení, poskytovanie ochranného vybavenia, zdravotníckych pomôcok, prispôsobenie pracovného prostredia a zabezpečenie prístupu k zdravotnej starostlivosti.

Podporou zdravotníckeho systému sa spomalí šírenie nákazy, posilní sa jeho odolnosť pred náporom pandémie a podpora zároveň predstavuje významný prínos na zachovaní dôstojnej a adekvátnej zdravotnej starostlivosti celej populácie

V rámci projektu sa taktiež celoslovensky posilní alokácia testovacích miest a laboratórií, čo v prípade ďalších epidemických vĺn zabezpečí zvládnutie testovania veľkého počtu osôb, čo prispeje k predchádzaniu hromadného šírenia koronavírusu v populácii. Významná bude aj intervencia do nákupu vybavení na kontrolovaný zber spotrebovaného kontaminovaného materiálu a to pre všetky zložky systému zdravotníctva.

Prioritné oblasti, ktoré bude riešiť národný projekt, súvisiace s ochranou verejného zdravia pred nákazou COVID-19:

* pripraviť zariadenia ústavnej zdravotnej starostlivosti na prípadnú infekciu veľkej časti populácie,
* zabezpečiť chýbajúce alebo neadekvátne technické, prístrojové a materiálne vybavenie zariadení pri diagnostike, liečbe a doliečovaní pacientov s diagnózou COVID-19,
* zabezpečiť ochranu zdravotníkov v prvej línii a zamedziť tak prípadnému kolapsu personálu v zdravotníctve,
* zamedziť šíreniu vírusovej nákazy medzi pacientmi, ktorí sú v zdravotnej starostlivosti,
* zachovať úroveň poskytovania adekvátnej zdravotnej starostlivosti,
* zabezpečiť rozšírenie a modernizáciu technického vybavenia, informačných technológii pre efektívne a rýchle poskytnutie zdravotnej starostlivosti v nadväznosti na prípadnú reprofilizáciu lôžok.
* zvýšiť povedomie o prevencii, liečbe a ochrane pred šírením ochorenia COVID-19.

Pomoc by mala byť poskytnutá:

* *zariadeniam ústavnej zdravotnej starostlivosti:*

Nosnou aktivitou je zabezpečenie špeciálneho prístrojového vybavenia (zariadenia na umelú pľúcnu ventiláciu) potrebného pri invazívnej liečbe pacientov s ťažkým priebehom ochorenia COVID-19, ktoré sa do zariadení ústavnej zdravotnej starostlivosti distribuujú podľa aktuálnej potreby,  odhadovaného nárastu pozitívnych pacientov so zohľadnením zabezpečenia skrátenia času reakcie pri enormnom náraste ochorenia a so zreteľom na počet reprofilizovaných lôžok pre covidových pacientov.

* *zložkám verejného zdravotníctva a ostatným subjektom v zdravotníckom systéme:*

Jednou z nosných zložiek pri riešení a eliminácii epidémií a pandémií sú zariadenia verejného zdravotníctva: Úrad verejného zdravotníctva SR,  regionálne úrady verejného zdravotníctva a Štátny veterinárny a potravinový ústav, ktoré primárne zabezpečujú činnosť a aktivity pri prijímaní a realizovaní protiepidemiologických opatrení a laboratórnej techniky. Tieto zariadenia budú vybavené adekvátnym technickým a prístrojovým, laboratórnym vybavením. Podpora bude poskytnutá aj na nákup vybavenia, materiálu pre testovanie, nákup osobných ochranných pracovných pomôcok pre zdravotníckych pracovníkov, prispôsobenie pracovného prostredia a vytvorenie adekvátnych podmienok ako ochrana pred neželaným šírením ochorenia.

V rámci zvýšenia povedomia o prevencii, liečbe a ochrane pred šírením ochorenia COVID-19 budú v rámci národného projektu vytvorené: propagačné materiály (tlač informačných letákov, postupov, pokynov, brožúr a iných publikácií  zameraných na zvýšenie informovanosti a prevencie. Výroba informačných tabúľ - propagačný materiál zameraný na zvýšenie povedomia v súvislosti s ochorením COVID-19) a ich následná distribúcia na miesta, ktoré majú význam z hľadiska zabezpečenia tejto aktivity (MZ SR, nemocnice, RÚVZ a pod.).

* 1. Popíšte administratívnu, finančnú a prevádzkovú kapacitu žiadateľa a partnera (v prípade, že v projekte je zapojený aj partner)

MZ SR ako žiadateľ národného projektu je ústredným orgánom štátnej správy Slovenskej republiky pre oblasť zdravotníctva. Implementáciu národných projektov na MZ SR zabezpečuje odbor implementácie národných projektov a národných politík, sekcie európskych programov a projektov, ktorý disponuje potrebnými administratívnymi kapacitami pre realizáciu takéhoto projektu. Pri realizácii bude MZ SR spolupracovať s partnermi, ktorí disponujú dostatočnými odbornými a prevádzkovými kapacitami potrebnými na úspešnú implementáciu projektu.

Príklady úspešne realizovaných  projektov MZ SR:

* „Tvorba nových a inovovaných postupov pre výkon prevencie a ich zavedenie do medicínskej praxe“ – operačný program Ľudské zdroje, MPSVR SR
* „Tvorba nových a inovovaných štandardných klinických postupov a ich zavedenie do medicínskej praxe“ - operačný program Ľudské zdroje, MPSVR SR
* „Tvorba odporúčaných a štandardných postupov pre výkon prevencie a včasnej intervencie v súvislosti s migráciou štátnych príslušníkov tretích krajín na Slovensku“ – financovaný z Fondu pre azyl a migráciu, MV SR
* „Bridges for Birth“ – financovaný z programu Interreg SK – AT

Viac informácií o realizovaných projektoch je k nahliadnutiu na stránke: <https://www.health.gov.sk/?projekty-a-vyzvy>

1. Vysvetlite hlavné ciele NP (stručne):

Zvládnutie náporu spojeného s vrcholom nákazy koronavírusom, nakoľko ide o vírus s vysokou mierou komplikácií a smrtnosti je výsledkom podpory v boji proti ochoreniu COVID-19. Dostatočným testovaním a včasnou identifikáciou pozitívnych prípadov na ochorenie COVID-19 je možné zabrániť nekontrolovanému šíreniu, čím sa vytvoria podmienky na adekvátne zabezpečenie starostlivosti pre populáciu s akútnymi prejavmi ochorenia v zariadeniach ústavnej starostlivosti.

Hlavnými cieľmi národného projektu sú:

* minimalizovať v čo najvyššej miere dopady krízovej situácie v SR v súvislosti so šírením pandémie COVID-19 posilnením kapacít subjektov zdravotníckeho systému
* zabezpečiť prostredníctvom rozšírenia a  modernizáciou technického vybavenia poskytovanie efektívnej a adekvátnej zdravotnej starostlivosti
* posilniť alokácie testovacích miest a laboratórnych kapacít
* zabezpečiť čo najvyššiu ochranu verejného zdravia
* zabezpečiť čo najvyššiu ochranu a bezpečnosť zdravotníckeho personálu
* pripraviť subjekty zdravotníckeho systému na prípadné ďalšie vlny epidémie.

Keďže ide o vysoko infekčné ochorenie, výsledkom musí byť adekvátna ochrana personálu, aby sa zabránilo infikovaniu zdravotníckeho personálu pozitívnymi a suspektnými pacientmi na ochorením COVID-19.

V rámci projektu sa taktiež celoslovensky posilní alokácia testovacích miest a zároveň bude možné uchovávať biologický materiál pre potreby ďalšieho testovania v budúcnosti.

Posilnením zdravotníckeho systému sa vytvoria podmienky na dobré zvládnutie prípadných ďalších vĺn epidémie SARS-CoV-2.

1. Očakávaný stav a merateľné ciele

| V tejto časti popíšte očakávané výsledky projektu s konkrétnym prínosom vo vzťahu k rozvoju oblasti pokrytej operačným programom a zrealizovaniu aktivít. V tabuľke nižšie uveďte projektové ukazovatele a iné údaje. Projektové ukazovatele musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne.[[6]](#footnote-6) |
| --- |
| Cieľ národného projektu | Merateľný ukazovateľ | Indikatívna cieľová hodnota | Aktivita projektu | Súvisiaci programový ukazovateľ[[7]](#footnote-7) |
| Minimalizovanie dopadov krízovej situácie v SR v súvislosti so šírením COVID-19 | PCV01 -Hodnota zakúpených osobných ochranných prostriedkov (menej a viac rozvinuté regióny) | 2 911 000 eur | Aktivita č. 2 | CV1-Hodnota zakúpených osobných ochranných prostriedkov |
| PCV02- Hodnota zakúpeného zdravotníckeho vybavenia (menej a viac rozvinuté regióny) | 13 800 000 eur | Aktivita č. 1 | CV2-Hodnota zakúpeného zdravotníckeho vybavenia |
| PCV4b-Hodnota IT súvisiacich s COVID-19 pre zdravotníctvo (menej a viac rozvinuté regióny) | 200 000 eur | Aktivita č. 1 | CV4b-Hodnota IT súvisiacich s COVID-19 pre zdravotníctvo  |
| PCV07-Ventilátory na podporu liečby COVID-19 (menej a viac rozvinuté regióny rozvinuté regióny) | 300 ks  | Aktivita č. 1 | CV7-Ventilátory na podporu liečby COVID-19  |
| PCV09-Počet laboratórií podporovaných na testovanie na COVID-19 (menej a viac rozvinuté regióny) |  4 ks  | Aktivita č. 1 | CV9-Počet laboratórií podporovaných na testovanie na COVID-19  |
| PCV10-Podpora testovacích kapacít na diagnostikovanie a testovanie ochorenia COVID-19 (menej a viac rozvinuté regióny) | 1\* | Aktivita č. 2 | CV10-Podporovaná testovacia kapacita pre COVID-19 |
| Iné údaje, ktorými je možné sledovať napĺňanie cieľov národného projektu (ak relevantné) |
| Cieľ národného projektu | Ukazovateľ | Indikatívna cieľová hodnota | Aktivita projektu |
| Minimalizovanie dopadov krízovej situácie v SR v súvislosti so šírením COVID-19 | D0261 Mzda mužov refundovaná z projektu (priemer) | 1 |  | Projektové riadenie |
| D0262 Mzda mužov refundovaná z projektu (medián) | 1 |  | Projektové riadenie |
| D0263 Mzda žien refundovaná z projektu (priemer) | 1 |  | Projektové riadenie |
| D0264 Mzda žien refundovaná z projektu (medián) | 1 |  | Projektové riadenie |
| D0266 Podiel žien na riadiacich pozíciách projektu | 50% |  | Projektové riadenie |
| D0267 Podiel žien na iných ako riadiacich pozíciách projektu | 50% |  | Projektové riadenie |
| D0249 Počet pracovníkov, pracovníčok refundovaných z projektu mimo technickej pomoci OP/OP TP | 2 |  | Projektové riadenie |
| D0250 Počet pracovníkov, pracovníčok so zdravotným postihnutím refundovaných z projektu mimo technickej pomoci OP/OP TP | 0 |  | Projektové riadenie |
|  | D0251 Počet pracovníkov, pracovníčok mladších ako 25 rokov veku refundovaných z projektu mimo technickej pomoci OP/OP TP | 0 |  | Projektové riadenie |
| D0256 Počet pracovníkov, pracovníčok starších ako 54 rokov veku refundovaných z projektu mimo technickej pomoci OP/OP TP | 0 |  | Projektové riadenie |
| D0257 Počet pracovníkov, pracovníčok patriacich k etnickej, národnostnej, rasovej menšine refundovaných z projektu mimo technickej pomoci OP/OP TP | 0 |  | Projektové riadenie |
| D0258 Počet pracovníkov, pracovníčok, ktorí boli pred zapojením osobami dlhodobo nezamestnanými, refundovaných z projektu mimo technickej pomoci OP/OP TP | 0 |  | Projektové riadenie |
| D0259 Počet pracovníkov, pracovníčok – príslušníkov, príslušníčok tretích krajín, refundovaných z projektu mimo technickej pomoci OP/OP TP | 0 |  | Projektové riadenie |

*V prípade viacerých merateľných ukazovateľov, doplňte údaje za každý merateľný ukazovateľ.*

1. Bližší popis merateľných ukazovateľov.[[8]](#footnote-8)

| Predmetná časť sa týka projektových ukazovateľov  |
| --- |
| Názov merateľného ukazovateľa[[9]](#footnote-9) | PCV01 -Hodnota zakúpených osobných ochranných prostriedkov  |
| Akým spôsobom sa budú získavať dáta? | Monitorovacie správy, ITMS 2014+ |
| Názov merateľného ukazovateľa | PCV02- Hodnota zakúpeného zdravotníckeho vybavenia |
| Akým spôsobom sa budú získavať dáta? | Monitorovacie správy, ITMS 2014+ |
| Názov merateľného ukazovateľa | PCV4b-Hodnota IT súvisiacich s COVID-19 pre zdravotníctvo  |
| Akým spôsobom sa budú získavať dáta? | Monitorovacie správy, ITMS 2014+ |
| Názov merateľného ukazovateľa | PCV07-Ventilátory na podporu liečby COVID-19  |
| Akým spôsobom sa budú získavať dáta? | Monitorovacie správy, ITMS 2014+ |
| Názov merateľného ukazovateľa | PCV09-Počet laboratórií podporovaných na testovanie na COVID-19  |
| Akým spôsobom sa budú získavať dáta? | Monitorovacie správy, ITMS 2014+ |

*V prípade viacerých merateľných ukazovateľov, doplňte údaje za každý z nich.*

1. Očakávané dopady

|  |
| --- |
| Zoznam prínosov a prípadných iných dopadov, ktoré sa dajú očakávať pre jednotlivé cieľové skupiny |
| Dopady  | Cieľová skupina (ak relevantné) | Počet[[10]](#footnote-10) |
| Minimalizovanie dopadov krízovej situácie v SR v súvislosti so šírením COVID-19 | Obyvatelia SR | Početnosť cieľovej skupiny nie je možné určiť z dôvodu neustále prebiehajúcej epidémie COVID-19 v Slovenskej republike |

*V prípade viacerých cieľových skupín, doplňte dopady na každú z nich.*

1. Aktivity
2. Uveďte detailnejší popis aktivít.

Oprávnené aktivity v súvislosti so šírením pandémie COVID-19:

1. Vybavenie zariadení zdravotníckeho systému pre zabezpečenie prevencie, diagnostiky a liečbu pacientov podozrivých alebo chorých s diagnózou COVID-19
2. Ochrana pracovníkov zdravotníckeho systému pred ochorením COVID-19, ochrana verejného zdravia,
3. Zvýšenie povedomia o prevencii, liečbe a ochrane pred šírením ochorenia COVID-19.

Jednotlivé aktivity budú zabezpečované prostredníctvom Ministerstva zdravotníctva SR, ako prijímateľa národného projektu v súčinnosti s partnermi projektu. V súvislosti s vypuknutím pandémie a ochorením COVID-19 bolo nevyhnutné časť ochranných pomôcok a materiálno-technického vybavenia zabezpečiť, a časť zdrojov plánovaného rozpočtu už bola realizovaná. Potreba financovania zdravotníckeho vybavenia, testovania, opatrenia v oblasti prevencie chorôb, poskytovania ochranného vybavenia, zdravotníckych pomôcok, prispôsobenia pracovného prostredia a zabezpečenia prístupu zdravotnej starostlivosti (prevencia, diagnostika, liečba a doliečovanie v súvislosti s ochorením COVID-19) bude realizovaná naprieč aktivitami prostredníctvom bežných a kapitálových výdavkov, a to najmä, prostredníctvom nasledujúcich aktivít:

Aktivita č. 1: Vybavenie zariadení zdravotníckeho systému pre zabezpečenie prevencie, diagnostiky a liečbu pacientov s ochorením COVID-19

* nákup špeciálneho prístrojového vybavenie (zariadenia na umelú pľúcnu ventiláciu) na invazívnu liečbu pacientov s ťažkým priebehom ochorenia COVID pre zariadenia ústavnej zdravotnej starostlivosti
* testy vrátane testovacích boxov,
* interiérové vybavenie,
* nákup IKT,
* špeciálne a prevádzkové stroje, prístroje, zariadenie, technika a náradie - meracie, monitorovacie, zdravotnícke stroje prístroje, zariadenia, technika a náradie a pod.,
* nákup softvéru – výdavky na obstaranie softvéru vrátane výdavkov na obstaranie licencií súvisiacich s používaním softvéru - napr. multilicencie, skupinové licencie, atď., resp. modernizácia softvéru – napr. upgrade (pridávanie nových funkcionalít zhodnocujúcich softvér).

Aktivita č. 2: Zabezpečenie ochrany verejného zdravia a ochrany pracovníkov zdravotníckeho systému pred ochorením COVID-19,

* ochranné pomôcky pred ochorením COVID-19 (napr. rúška, ochranné odevy, čistiace a hygienické prostriedky, chemikálie atď.),

Aktivita č. 3: Zvýšenie povedomia obyvateľstva SR o prevencii, liečbe a ochrane pred šírením ochorenia COVID-19.

* tlač tlačív, pokynov, brožúr a iných publikácií, výroba informačných tabúľ - propagačný materiál pre zvýšenie povedomia v súvislosti s ochorením COVID-19 (oprávnené len pre MZ SR),
1. *V tabuľke nižšie uveďte rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.*

|  |  |  |  |
| --- | --- | --- | --- |
| Názov aktivity | Cieľ, ktorý má byť aktivitou dosiahnutý (podľa sekcie *Očakávaný stav*) | Spôsob realizácie (žiadateľ a/alebo partner) | Predpokladaný počet mesiacov realizácie aktivity |
| Aktivita č. 1: Vybavenie zariadení zdravotníckeho systému pre zabezpečenie prevencie, diagnostiky a liečbu pacientov s ochorením COVID-19 | Minimalizovanie dopadov krízovej situácie v SR v súvislosti so šírením COVID-19 | Žiadateľ/partner | 18 |
| Aktivita č. 2: Zabezpečenie ochrany verejného zdravia a ochrany pracovníkov zdravotníckeho systému pred ochorením COVID-19,  | Minimalizovanie dopadov krízovej situácie v SR v súvislosti so šírením COVID-19 | Žiadateľ/partner | 18 |
| Aktivita č. 3: Zvýšenie povedomia obyvateľstva SR o prevencii, liečbe a ochrane pred šírením ochorenia COVID-19. | Minimalizovanie dopadov krízovej situácie v SR v súvislosti so šírením COVID-19 | Žiadateľ | 18 |
| Projektové riadenie (mzdové výdavky, interný projektový a finančný manažér) | Minimalizovanie dopadov krízovej situácie v SR v súvislosti so šírením COVID-19 | Žiadateľ | 18 |

*V prípade viacerých aktivít, doplňte informácie za každú z nich.*

1. Rozpočet

*Jasne uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok, v prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s MP CKO č. 4 k číselníku oprávnených výdavkov v platnom znení. V prípade operačných programov implementujúcich infraštruktúrne projekty, ako aj projekty súvisiace s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

Rozpočet bol stanovený na základe plánovaných potrieb ako aj už realizovaných výdavkov v súvislosti s bojom proti chorobe COVID-19 prostredníctvom nákupu materiálno-technického vybavenia, zdravotníckeho prístrojového vybavenia a nákupu zariadení na prevenciu a liečbu, testovania, zabezpečenia osobných ochranných pracovných pomôcok, zdravotníckych pomôcok, prispôsobenia pracovného prostredia a zabezpečenia dostupnosti k zdravotnej starostlivosti.

|  |
| --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie |
| **Predpokladané finančné prostriedky na hlavné aktivity** | **Celková suma**  | **Uveďte plánované vecné vymedzenie** |
| Aktivita č. 1: Vybavenie zariadení zdravotníckeho systému pre zabezpečenie prevencie, diagnostiky a liečbu pacientov s ochorením COVID-19Aktivita č. 2: Ochrana pracovníkov zdravotníckeho systému pred ochorením COVID-19Aktivita č. 3: Zvýšenie povedomia obyvateľstva o prevencii, liečbe a ochrane pred šírením ochorenia COVID-19. |
| **Ministerstvo zdravotníctva SR - prijímateľ** |
| 022 Samostatné hnuteľné veci a súbory hnuteľných vecí | 9 200 000 EUR | Prostriedky budú použité na:* nákup špeciálneho prístrojového vybavenie (zariadenia na umelú pľúcnu ventiláciu) na invazívnu liečbu pacientov s ťažkým priebehom ochorenia COVID *pre zariadenia ústavnej zdravotnej starostlivosti*;
 |
|  |  |  |
| 518 Ostatné služby | 20 000 EUR | tlač tlačív, pokynov, brožúr a iných publikácií, výroba informačných tabúľ - propagačný materiál pre zvýšenie povedomia v súvislosti s ochorením COVID-19  |
| **Úrad verejného zdravotníctva SR - partner** |
| 022 Samostatné hnuteľné veci a súbory hnuteľných vecí | 4 000 000 EUR | stavebné úpravy v spojitosti s montážou prístrojov, vybavenie ochranou pred vstupom do priestorov a pod., špeciálne a prevádzkové stroje, prístroje, zariadenie, technika a náradie - meracie, monitorovacie, zdravotnícke stroje prístroje, zariadenia, technika a náradie, IKT a pod. |
| 013 Softvér | 200 000 EUR | nákup softvéru – výdavky na obstaranie softvéru vrátane výdavkov na obstaranie licencií súvisiacich s používaním softvéru - napr. multilicencie, skupinové licencie, atď., resp. modernizácia softvéru |
| 112 Zásoby | 2 511 000 EUR | ochranné pomôcky pred ochorením COVID-19 (napr. rúška, ochranné odevy, čistiace a hygienické prostriedky, chemikálie atď.), testy vrátane testovacích boxov a pod. |
| 112 Zásoby | 250 000 EUR | test na prítomnosť vírusu COVID-19 |
| 112 Zásoby | 50 000 EUR | OOPP |
| **SLOVTHERMAE, Kúpele Diamant Dudince, š. p. - partner** |
| 022 Samostatné hnuteľné veci a súbory hnuteľných vecí | 300 000 EUR | špeciálne a prevádzkové stroje, prístroje, zariadenie, technika a náradie - meracie, monitorovacie, zdravotnícke stroje prístroje, zariadenia, technika a náradie, IKT a pod. |
| 112 Zásoby | 200 000 EUR | ochranné pomôcky pred ochorením COVID-19 (napr. rúška, ochranné odevy, čistiace a hygienické prostriedky, chemikálie atď.), testy vrátane testovacích boxov a pod. |
| **Špecializovaný liečebný ústav Marína, š. p. - partner** |
| 022 Samostatné hnuteľné veci a súbory hnuteľných vecí | 300 000 EUR | špeciálne a prevádzkové stroje, prístroje, zariadenie, technika a náradie - meracie, monitorovacie, zdravotnícke stroje prístroje, zariadenia, technika a náradie, IKT a pod. |
| 112 Zásoby | 200 000 EUR | ochranné pomôcky pred ochorením COVID-19 (napr. rúška, ochranné odevy, čistiace a hygienické prostriedky, chemikálie atď.), testy vrátane testovacích boxov a pod. |
|  |
| 521 Mzdové výdavky | 69 000 EUR | interný projektový a finančný manažér prijímateľa |
|  |  |  |
| **CELKOM** | 17 300 000 EUR |  |

Deklarujte, že NP vyhovuje **zásade doplnkovosti** (t. j. nenahrádza verejné
alebo ekvivalentné štrukturálne výdavky členského štátu v súlade s článkom 95 všeobecného nariadenia).Národný projekt **vyhovuje zásade doplnkovosti** v súlade s článkom 95 všeobecného nariadenia, čo znamená, že nenahrádza verejné alebo ekvivalentné štrukturálne výdavky členského štátu. Výdavky na národný projekt sú doplnkom vnútroštátneho verejného financovania a nemajú za následok zníženie vnútroštátnych štrukturálnych výdavkov.

14. Bude v národnom projekte využité zjednodušené vykazovanie výdavkov? Ak áno, aký typ? nie

15.Štúdia uskutočniteľnosti vrátane analýzy nákladov a prínosov

*Informácie sa vypĺňajú iba pre investičné[[11]](#footnote-11) typy projektov.*

*Národný projekt je súbor aktivít, ktoré sú zameraná na odstraňovanie následkov pandémie COVID-19 a realizáciu opatrení na skrátenie času reakcie v prípade prudkého nárastu covidových pacientov. Vzhľadom na uvedené pre národný projekt nebude realizovaná štúdia uskutočniteľnosti podľa uznesenia vlády SR č. 300/2017 k návrhu Rámca na hodnotenie verejných investičných projektov v SR.*

|  |
| --- |
| **Štúdia uskutočniteľnosti vrátane analýzy nákladov a prínosov** |
| Existuje relevantná štúdia uskutočniteľnosti**[[12]](#footnote-12)** ? (áno/nie) |  |
| Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená |  |
| V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok) |  |

1. V tomto dokumente je používaný pojem prijímateľ a žiadateľ. Je to tá istá osoba, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-1)
2. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkaz na platné predpisy, operačný program, národnú stratégiu, ktorá odôvodňuje jedinečnosť prijímateľa NP). [↑](#footnote-ref-2)
3. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-3)
4. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-4)
5. V prípade ak je to relevantné, uveďte aj ukončené národné projekty z programového obdobia 2007-2013. [↑](#footnote-ref-5)
6. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-6)
7. Národný projekt by mal obsahovať minimálne jeden relevantný projektový ukazovateľ, ktorý sa agreguje
do programového ukazovateľa. Pri ostatných projektových ukazovateľoch sa uvedie N/A.

\*indikatívna cieľová hodnota je stanovená – 1 (projekt) nie je možné v tomto štádiu kvantifikovať presný počet testov, vzhľadom na prebiehajúcu pandémiu a v súčasnej dobe prichádzajúcu druhú vlnu pandémie v SR [↑](#footnote-ref-7)
8. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-8)
9. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-9)
10. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-10)
11. Investičný projekt *–*dlhodobá alokácia finančného aj nefinančného kapitálu na naplnenie investičného zámeru až do etapy, kedy projekt vstúpi do prevádzkovej etapy a prípadne začne generovať stabilné príjmy. Investičný projekt smeruje k: výstavbe stavby alebo jej technickému zhodnoteniu; nákupu pozemkov, budov, objektov alebo ich častí; nákupu strojov, prístrojov, tovarov a zariadení; obstaraniu nehmotného majetku vrátane softvéru. Zdroj: Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR. [↑](#footnote-ref-11)
12. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na:

<http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-12)